# Jordi Wild

Jorge Carrillo de Albornoz Torres (Manresa, 28 d'agost de 1984), conegut popularment com a Jordi Wild, és un youtuber català conegut principalment per ser un dels majors youtubers d'Espanya, atès que actualment té més d'11,3 milions de subscriptors i més de 1 600 milions de reproduccions al seu canal principal, anomenat «El Rincón De Giorgio». Però també ha treballat en diverses ocasions com a actor, model, escriptor i cantant. Fou el guanyador dels premis ESLAND 2022 i 2023 com el millor talk show pel seu podcast The Wild Project.

## Biografia

Obrí el seu primer canal de Youtube anomenat «El Rincón de Giorgio» el 22 de març de 2013 i el 16 d'agost del mateix any va penjar el seu primer vídeo. De llavors ençà ha continuat de penjar vídeos de forma regular fins al dia d'avui. El seu contingut és variat, però penja principalment vídeos en els quals narra o explica històries i algun videojoc comentat. Al llarg de tota la seva carrera com a youtuber ha tingut l'oportunitat de filmar vídeos amb altres personatges importants de Youtube com el Wismichu, l'Auronplay, el Dross i molts altres.
L'any 2016 publicà la seva primera novel·la anomenada Sueños de acero y Neón (Somnis d'acer i Neó). El 9 d'octubre de 2016 va estrenar el seu primer curtmetratge, Wild: la película (Wild: el film), però al llarg de la carrera n'ha penjat més. Un any més tard, el 2017, escrigué un altre llibre, en aquesta ocasió un còmic anomenat Jorgemyte, Agente la P.E.M.
El 31 de gener de 2020 va obrir el segon canal, The Wild Project, per començar un nou projecte de pòdcasts on tracta temes d'actualitat, de caràcter social, econòmic, cultural, etc. amb diferents convidats. El programa s'emet a la plataforma de YouTube i a Spotify. El canal de YouTube on penja els vídeos passa dels 3 milions de subscriptors i té més de mil milions de visualitzacions, des que va obrir el canal el 31 de gener de 2020. La gràcia rau en el fet que en cada programa hi porta a convidats diferents amb la intenció de tractar temes diversos i conèixer diferents punts de vista. Al llarg de tot el programa en Jordi ha tingut l'oportunitat de tractar i parlar en el seu programa amb icones com, Arturo Pérez-Reverte, Gerard Piqué, Frank Cuesta, Alejandro Cao de Benós, Oriol Junqueras i moltes altres persones rellevants.
Després d'escriure dos llibres, una novel·la i un còmic, en Jordi publicà un tercer llibre el 2022, Asi es la puta vida, el libro de anti-ayuda (Així és la puta vida, el llibre d'antiautoajuda).

## Canals de YouTube
### El rincón de Giorgio

Va ser obert al març de 2013 i, des de llavors, es troba actiu. En els inicis del canal, els seus comentaris van ser sobre consoles i videojocs; el seu primer vídeo és una publicació en la qual es parla de les generacions de consoles de videojocs.
A mesura que va anar publicant més vídeos de varietat, com a desafiaments, reaccions i paròdies, el canal va començar a créixer de manera exponencial, superant els 11,5 milions de subscriptors.
Des de fa uns anys els vídeos d'aquest canal se centren sobretot en l'anàlisi i el relat de crims o misteris reals, parlant sobre David Parker Ray, el siucidi col·lectiu de Jonestown, la unitat 731 i entre altres .Durant la setmana de Halloween puja vídeos sobre temàtica terrorífica.
Actualment té uns 11,9 milions de subscriptors.

### The Wild Project

El canal va ser creat el gener de 2020, en els inicis de la pandèmia de COVID-19. Dit pel mateix Jordi en una entrevista al mitjà especialitzat Rockzone, actualment ho considera el seu nou canal principal, a causa de la gran acceptació del públic.
El pòdcast té dos formats, The Wild Project en el qual participa un convidat en una espècie de xerrada/entrevista, i The Wild Project Tertúlia, en el qual al costat de dos tertulians, com Jordi crida als seus convidats els qui anteriorment han estat part de l'altre format, i al seu realitzador i editor Nacho Amela, comenten i debaten sobre les notícies més mediàtiques de la setmana.
Al llarg de tot el programa en Jordi ha tingut l'oportunitat de tractar i parlar en el seu programa amb icones com, Arturo Pérez-Reverte, Gerard Piqué, Frank Cuesta, Alejandro Cao de Benós, Oriol Junqueras, Iker Jiménez i entre d'altres.
Actualment té uns 5,6 milions de subscriptors. El pòdcast amb més visualitzacions del canal és amb "FT gafe423", una persona que havia estat a les forces especials, el pòdcast té 11 milions de visualitzacions.

### Dogfight Wild Tournament

És el canal de l'esdeveniment de lluita i combat homònim que inclou diverses modalitats, cadascuna amb participants que protagonitzen batalles undeground. Aquest inclou, retransmissions de combats de diferents modalitats, entre elles: Joc decisiu, arts marcials mixtes, boxa a mà nua, 2v1, baralla femenina, baralla amb guants, David contra Goliath i una secció reservada per a un torneig de bufetades.

## Premis i nominacions

| Any | Premi | Categoria | Projecte | Resultat | Ref. |
| 2022 | premis ESLAND | Millor talk show de l'any | The Wild Project | Guanyador | |
| 2023 | premis ESLAND | Millor talk show de l'any | The Wild Project | Guanyador | |

## Filmografia

Al llarg de la seva llarga carrera com a creador de contingut, també ha participat en diverses pel·lícules i curtmetratges en els quals a vegades hi ha participat com a actor i alguns altres els ha dirigit. El primer curtmetratge que va fer fou Wild estrenat el 19 d'octubre de 2016. El va penjar al canal principal i actualment compta amb 5,4 milions de reproduccions. Després d'aquest succés va fer un segon curtmetratge, Vendetta, estrenat el 8 d'abril de 2018, que compta a hores d'ara amb més d'1,7 milions de visualitzacions.
| Any | Títol | Rol |
| 2016 | Wild: la pelicula | |
| 2018 | Vendetta: la película | Tommaso Marino |
| 2019 | Ella llevaba una diadema azul | Detectiu |

## Referències

* ↑ «Actos de BARCELONA del BORME núm. 66 de 2015».
* ↑ NacióDigital. «Entrevista a Jordi Wild, el manresà que arrasa a Youtube | NacióDigital». [Consulta: 14 setembre 2022].
* 1 2 «“El normal és no triomfar”», 12-07-2022. [Consulta: 14 setembre 2022].
* 1 2 NacióManresa. «El youtuber manresà Jordi Wild guanya un premi Esland pel seu podcast «The Wild Project»». [Consulta: 24 febrer 2023].
* 1 2 «Jordi Wild: "Sería un escándalo que The Wild Project no esté ni nominado a los ESLAND"» (en castellà), 29-11-2022. [Consulta: 24 febrer 2023].
* ↑ «El Rincón De Giorgio - YouTube». [Consulta: 24 febrer 2023].
* ↑ «Jordi Wild, su carrera como YouTuber y las claves de su éxito» (en castellà), 10-10-2021. [Consulta: 14 setembre 2022].
* ↑ «SUEÑOS DE ACERO Y NEON | JORDI WILD | Casa del Libro» (en espanyol europeu), 23-02-2016. [Consulta: 24 febrer 2023].
* ↑ cortosdemetraje. «Wild: la película. Cortometraje español de acción con Jordi Wild» (en castellà), 16-10-2016. [Consulta: 14 setembre 2022].
* ↑ «JORGEMYTE, AGENTE DE LA P.E.M. | JORDI WILD | Casa del Libro» (en espanyol europeu), 23-05-2017. [Consulta: 24 febrer 2023].
* 1 2 3 4 5 «Jordi Wild | Actor, Youtuber y modelo» (en castellà). [Consulta: 20 novembre 2021].
* ↑ «The Wild Project - YouTube». [Consulta: 24 febrer 2023].
* ↑ «Jordi Wild, el 'Dios' de YouTube: "Si hubiera triunfado a los 20 habría sido el mayor gilipollas de España"» (en castellà), 25-04-2022. [Consulta: 24 febrer 2023].
* ↑ «Reviews of The Wild Project». [Consulta: 24 febrer 2023].
* ↑ «Así Es La Puta Vida (libro del 2022). Escrito por Jordi Wild. ISBN 9788417809904» (en castellà), 23-11-2022. [Consulta: 24 febrer 2023].
* ↑ El Rincón De Giorgio. «La peor generación de consolas de la historia¿? | PRIMER VÍDEO DE JORDI WILD - EL RINCÓN DE GIORGIO», 22-03-2013. [Consulta: 16 maig 2024].
* ↑ El Rincón De Giorgio. «EL MONSTRUO REAL QUE INSPIRÓ LA SAGA SAW | El asesino de la Caja de Juguetes - David Parker Ray», 05-11-2023. [Consulta: 16 maig 2024].
* ↑ «EL SUICIDIO COLECTIVO MÁS TERRORÍFICO DE TODA LA HISTORIA | La destructiva secta de Jonestown».
* ↑ El Rincón De Giorgio. «EL PUNTO MÁS BAJO Y MACABRO DE LA HISTORIA DE LA HUMANIDAD | El Escuadrón 731 Japonés», 29-10-2020. [Consulta: 16 maig 2024].
* ↑ The Wild Project. «Hoy comienza la SEMANA DE HALLOWEEN 2023 en el Rincón de Giorgio», 30-10-2023. [Consulta: 16 maig 2024].
* ↑ «El Rincón De Giorgio - YouTube». [Consulta: 16 maig 2024].
* ↑ Rockzone. «Entrevista a Jordi Wild - Sonrisa salvaje» (en castellà), 09-03-2021. [Consulta: 16 maig 2024].
* ↑ Infobae, Por Newsroom. «Estos podcast encabezan la lista de los más escuchados en Spotify España» (en espanyol europeu), 09-12-2022. [Consulta: 16 maig 2024].
* ↑ «The Wild Project - YouTube». [Consulta: 16 maig 2024].
* ↑ «DWT - Dogfight Wild Tournament - YouTube». [Consulta: 16 maig 2024].

## Enllaços externs

* Jordi Wild - Lloc web oficial